Rumpiškė
Rumpiškė – pietinė Klaipėdos miesto dalis, esanti tarp Taikos prospekto, Sausio 15-osios, Tilžės, Paryžiaus Komunos gatvių ir Šilutės plento. Veikia Klaipėdos Adomo Brako dailės mokykla (buvęs Rumpiškės dvaras), Klaipėdos verslo aukštoji mokykla, darželis-lopšelis „Vėrinėlis“. Rajone dominuoja blokiniai ir silikatinių plytų penkiaaukščiai gyvenamieji pastatai, taip pat stovi keli standartiniai blokiniai devynaukščiai. Rytinėje rajono dalyje, šalia Šilutės plento, gyvenamųjų namų nėra, čia įsikūrusios įvairios įmonės, valstybinė įmonė „Klaipėdos regiono keliai“.